Jørgen Ole Haslestad

Jørgen Ole Haslestad (født 13. mars 1951) er en norsk industrileder.

Han var utenlandssjef for oljedivisjonen i Kongsberg Våpenfabrikk fra 1980 til 1986, så utenlandssjef og administrerende direktør i Kongsberg Offshore fra 1986 til 1994. Mellom 1994 og 2008 hadde han ulike lederposisjoner i Siemens. Haslestad var konsernsjef i Yara International fra 2008 til 2014. I 2015 ble han seniorrådgiver i Boston Consulting Group.

Haslestad er utdannet sivilingeniør i maskinteknikk fra NTH fra 1975.

Han driver også slektsgården Haslestad i Hof i Vestfold.

 Referanser 

Kategori:Norske konsernsjefer
Kategori:Norske maskiningeniører
Kategori:Personer tilknyttet Yara
Kategori:Alumni fra NTH
Kategori:Personer fra Holmestrand kommune
Kategori:Personer fra tidligere Hof kommune
Kategori:Fødsler i 1951